經數: 一七○八

經名: 仁王經疏卷上末

頁數: 三八一

上              欄

如. 諸說不同. 一依本記云. 若化不觀如. 觀如

卽不化. 今說化生. 故言不觀如也. 下不觀言.

皆應准此. 一云. 不觀色如者. 不觀色如. 以所

執如無所觀故. 是依主釋. 一云. 不觀色及如.

皆是所執. 無所觀故. (是相違釋)餘皆准此. 一云. 見

色之如. 如卽是空. 空無所有. 故說不觀如. 淸

辨等宗. 一云. 理實菩薩化有情時. 見彼五陰

及眞如. 而不分別是色是如. 故言不觀. 是故

瑜伽菩薩地云. 菩薩觀行. 隨事所. 隨如所. 不

作是事. 是事是如. 下皆准此. 是故菩薩. 用而

常寂. 寂而常用. 受等四蘊. 准色應知

經衆生我人(至)壽者如  釋曰. 第二所化生

空. 謂五蘊上. 計我以爲衆生. 我及人等. 情有

理無. 故說爲空. 或於蘊上. 計我爲常樂我淨.

或於蘊上. 如其所應. 計識蘊爲智者. 色蘊一

分. 眼爲見者. 行蘊一分. 命等爲壽者. 亦是

情有理無. 所執情故. 說爲生空. 諸宗同異.

如宗中說

經菩薩如(至)二諦如  釋曰. 自下第二能化

生法二空. 言菩薩如者. 能化生空. 所執菩薩.

理非有故. 六度四攝一切行如者. 能化法空.

能成菩薩六度等行. 理非有故. 二諦如者. 非

但能觀. 所觀亦空. 故言二諦如也

經是故一切(至)無所有相  釋曰. 第三結成

空義. 文別有二. 初結一切法空. 是故陰入下.

結成二科空義. 此上空相. 義如本記. 故不列

[&FFFF]#

經是爲菩薩(至)般若波羅蜜  釋曰. 第四結

成護體

中              欄

經白佛言(至)爲化衆生耶  釋曰. 第二問答

重釋. 文別有三. 初明實相般若. 次白佛言下.

明觀照般若. 後此經名味句下. [&FFFF]#文字般若.

就實相中. 先問. 後答. 此卽問也. 問有三意.

初領上說. 謂若諸法皆空爾者. 次擧化事. 謂

護化衆生. 後正設難. 謂若皆空云何有菩薩

化衆生耶. 若依本記. 釋難意云. 若觀空則

不能化. 若言化則不觀空. 二義相違. 化云何

成

經大王法性色(至)常樂我淨  釋曰. 自下第

二如來正答. 文別有三. 初明依眞觀空不化.

後辨依俗能化衆生. 前中有四. 一擧境. 二辨

觀. 三徵詰. 四釋通. 此擧境也. 若依本記. 境

有二種. 一者. 五蘊. 是地前境. 二者. 常樂我

淨. 是地上境. 今解不爾. 五蘊是所依境. 常樂

是能依境. 如此二種境. 通地前地上

經不住色(至)不住非非色  釋曰. 第二辨觀.

文別有二. 初觀色陰. 後類釋四陰. 此卽初也

然釋此文. 諸說不同. 一本記云. 不住色者. 第

一句遮色. 色是色蘊. 卽質□義. 非色者. 第二

句遮四蘊. 卽了別心等. 非非色者. 第三句重

遮色心. 若具應言不住非色非非色. 爲存略

故. 但言非非色. 此意釋云. 能緣之智. 觀彼眞

如. 離色. 離非色. 雙離色非色也. 一云. 言不

住者. 謂內證智不執著故. 名爲不住. 如攝大

乘. 色有三種. 一分別色. 卽是遍計所執. 二種

類色. 是依他起. 三法性色. 是圓成實. 由三無

性. 遣三性色. 故言不住色. 乃至不住非非色.

一云. 法性眞如. 離四句. 絶百非. 言不住色等

下              欄

者. 若具應言不住色. 不住非色. 不住亦色亦

非色. 不住非色非非色. 以存略故. 除第三句.

及第四句中非色兩字

經乃至非非住   釋曰. 第二類釋四蘊. 而言

不住非非住者. 爲存略故. 擧後攝前

經何以故  釋曰. 第三徵詰. 此有兩釋. 一云.

豈不眞如皆是一體. 何故別釋諸蘊如耶. 一

云. 旣有眞諦. 如何不住

經非色非非色如   釋曰. 第四釋通. 亦有兩

釋. 一釋前徵. 云非色如卽是非非色如. 應說

三句. 略故說二. 一釋後徵. 云如者空義. 卽是

眞性. 空無所住. 故云不住

經世諦故(至)一切生性實故  釋曰. 自下第

二依俗能化衆生. 於中有二. 初明二緣故見

所化衆生. 後乃至下. 明有能化衆生. 前中有

三. 初言世諦故三假故者. 出其二因. 言世諦

故者. 有云. 世諦三種. 一云色諦. 四大爲性.

二者心諦. 識界爲性. 三者空諦. 空界爲性. 言

三假故者. 卽謂法假受假名假. 次言名見衆

生者標宗. 依二因故. 有所化人. 後言一切生

性實故者. 重出因也. 本記云. 謂非勝義中. 實

性可得. 而俗諦中. 一切四生. 亦有實性義. 此

依受假. 或有本云. 一切法性實故者. 通約三

假

經乃至亦名見  釋曰. 自下第二明有能化.

於中有二. 初約受假明有能化. 後大王下. 約

名假以明能化. 前中有二. 初約正見. 證有能

化. 後外道邪見. 證其見義. 七賢者. 謂七方

便. 或可信行. 法行. 信解脫. 見至. 身證. 慧解

經數: 一七○八

經名: 仁王經疏卷上末

頁數: 三八二

上              欄

脫. 俱解脫. 廣如別章. 四向四果. 名爲八聖.

六十二見. 義如別章

經大王(至)非非見一切法也   釋曰. 此依名

假. 證有能化. 如經可知

經白佛言(至)云何照   釋曰. 自下第二問答

分別觀照般若. 先問. 後答. 今此問意. 具如本

記. 有法者. 是世俗境. 非非法者. 是眞諦境.

執諸法有. 卽增益謗. 諸法非有. 是損減謗. 雙

遮二謗. 是故重言非非法. 此難意云. 爲如俗

諦有法故照. 爲如眞諦非非法照. 或可諸法

同眞際. 等法性. 離四句. 絶百非. 卽是境空.

如何般若有照用非

經大王(王)見非非法  釋曰. 自下第二如來

正答. 於中有二. 初標宗略答. 後法若下. 依

宗廣釋. 此卽略答. 謂摩訶衍見非非法. 以證空

故

經法若非非法是名非非法空   釋曰. 自下

依宗廣釋. 於中有二. 初廣釋非非法. 後以般

若波羅蜜空故下. 釋能觀智照空及有. 前中

有二. 初以非非法屬當空境. 後歷門辨空. 此

卽初也. 謂所緣法若非非法者. 於諸空中. 名

非非法空

經法性空(至)十二緣空   釋曰. 自下第二歷

門辨空. 於中有二. 初歷門辨空. 後是法下. 以

生等相釋成空義. 此卽初也. 謂非非法空. 歷

法差別. 便成七空. 七法空者. 諸法實性. 本性

自空. 不由智力. 名法性空. 通下六門. 二者五

蘊. 三十二處. 四十八界. 此三科門. 義如上

說. 五者六大. 所謂四大及與空識. 六者四諦.

中              欄

七者十二緣生. 此上七門. 皆是非非法. 故說

名爲空

經是法卽生(至)卽空  釋曰. 自下第二以生

等相. 釋成空義. 文別有二. 初就識蘊. 以釋空

義. 後乃至下. 類釋四蘊及一切法. 前中有四.

一標宗. 二類釋. 三徵詰. 四釋通. 此卽標宗.

謂五蘊中有五相故. 說名爲空. 言卽生等. 自

有二義. 一就體說. 卽謂大乘宗. 諸識生時. 從

因而起. 假說爲生. 是不相應行蘊所攝. 以此

假故. 不同薩婆多. 實而非假. 不相應故. 不同

經部. 卽說色等. 名爲生等. 二依時名. 卽諸說

不同. 薩婆多宗. 生在未來. 住滅二相. 皆在現

在. 於現在中. 自有兩說. 一云. 二相卽有前

後. 一云. 二相無有前後. 大毘婆沙. 具有兩

說. 順正理師. 說無前後. 今依大乘. 生住二

相. 皆有現在. 自有兩說. 一勝軍師云. 二相

前後. 先生後住. 二護法等說無前後. 故成唯

識破上坐部. 如何一念而有二時. 是故依時.

亦名卽也. 如是諸法. 不成實故. 卽有卽空

經刹那刹那(至)法滅   釋曰. 第二類釋. 謂如

初刹那. 餘諸刹那亦如是. 法生法住法滅. 梵

音刹那. 此云極促時也. 具足應言卽空. 准可

知故. 略而不說

經何以故  釋曰. 第三外人徵詰. 生滅相違.

如前所說. 不應同時. 如何說言卽生卽滅等

也. 或復有無相違. 如何說言卽有卽空

經九十刹那(至)九百生滅  釋曰. 第四世尊

釋通. 以九十小刹那. 成一大念. 一大念中一

小刹那. 復有九百生滅. 是故前言生時卽有

下              欄

滅也. 或復多刹那爲一念. 是故念時假有非

實. 以非實故. 卽有卽空. 亦不相違. 又大念

時. 分爲三分. 一分有三十三分. 卽成九十. 一

大念中. 九十刹那. 一刹那中. 經九百生滅. 若

生滅合論. 卽有九百生滅. 別論卽有一千八

百(一云九十刹那. 經八萬一千生滅. 方成一念. 勘莊嚴論及大婆沙)

經乃至色一切法亦如是   釋曰. 此卽第二

類釋四蘊及一切法. 謂如前識蘊. 卽住卽滅.

卽有卽空. 乃至受想行色五蘊以外. 從有後

十二緣等諸門. 亦如是

經以般若(至)一切法空  釋曰. 自下第二辨

能觀智照空乃有. 於中有二. 初明照空及有.

後善男子下. 辨觀得失. 前中有二. 初明照空.

後但法集故下. 明其證有. 是故本記分爲兩

節. 初卽無相. 後卽有相. 言無相者. 非但無所

照. 亦無能照. 照無所照. 是了義說. 故大只經

名眞實般若. 言有相者. 攝引凡聖. 無量敎門.

有十地可修. 佛果可得. 無照說照. 是不了義.

故大品經云名相似般若. 就證空中. 文分爲

二. 初明般若證境空相. 後因空下. 辨一切法

空之分齊. 此卽初也. 般若波羅蜜者. 是能觀

智. 有生等故. 亦名爲空. 以智空故. 能證三

空. 一不見緣者. 不見十二緣. 二不見諦者. 不

見四諦. 三乃至一切者. 不見六大法. 乃至五

陰有法空. 此卽從後向前釋也. 言不見者. 離

分別見. 故言不見. 非謂不證故名不見

經內空(至)空空故空  釋曰. 第二辨一切法

空之分齊. 有十二種. 謂內空等. 然此空相. 如

智度論五十一說. 然彼論本. 卷數多少. 諸本

經數: 一七○八

經名: 仁王經疏卷上末

頁數: 三八三

上              欄

不定. 或四十六. 故彼文云. 內謂內法. 卽內六

處. 此中眼由眼空. 何以故. 非常非壞. 本性爾

故. 耳等亦然. 外謂外法. 卽外六處. 內外謂

內外法. 卽十二處. 准上應知. 有爲空. 謂欲

第三界. 無爲空者. 無生無住. 無異無滅. 無

始空者. 謂無初中後可得. 及無往來際可得.

言性空者. 彼云本性空. 謂一切法本性. 若有

爲法性. 若無爲法性. 皆非三乘所作. 第一義

空者. 彼云勝義空. 謂涅槃此勝義. 由勝義空.

般若波羅蜜多者. 如名可知. 因空者. 解云六

度空. 佛果空者. 解云菩提涅槃空. 空空故空

者. 智度論云. 一切法空. 此空由空空. 又彼論

云. 問諸空後皆云非常非滅故. 此義云何. 答

曰. 若人不知此空. 必墮二邊. 若常若滅. 所以

者何. 若諸法實有. 則無滅義. 墮在常中. 如人

云一舍入一舍. 眼雖不見. 不名爲無. 諸法亦

爾. 從本來世入現現在世. 從現在世入過去

世. 如是則不滅. 行者以有爲患. 用空破有. 心

復貴空著於空者. 則墮斷滅. 以是故. 行是空

以破有. 亦不著空. 離是二邊. 以中道行. 行是

十八空. 以大悲心. 爲度衆生. 是故十八空後

皆云非常非非滅. 是名摩訶衍. 若異此者. 則

是戱論狂人. 於佛法中. 空無所得. 如人於珍

寶聚中. 取水精珠. 眼見雖好. 價無所値. 廣如

彼說. 諸論同異. 具如別章

經但法集故(至)名集故有  釋曰. 第二辨其

照. 有八有不同. 若依本記. 文有三節. 初約三

假. 言法集故有者. 是眞實性. 受集故有者. 是

依他性. 名集故有者. 是分別性. 次辨因果有.

中              欄

言因集故有者. 分別眞實二種境界. 能生心

故. 名之爲因. 言果集故有者. 是依他性. 從境

生故. 因之爲果. 後明階位. 言十行故有者. 此

卽道中. 始從十信. 乃至十地. 是依他起. 言佛

果故有者. 此卽道後. 是眞實性. 言乃至六道

一切有者. 此卽道前. 分別依他二種性也. 今

解八有. 大分爲三. 一三假門. 二四諦門. 三

界趣生等門. 言三假者. 如上序品引大品

說

經因集故有(至)佛果故有  釋曰. 第二卽四

諦門. 因集故有. 卽此集諦. 是生死因. 果集

故有. 卽是苦諦. 是生死果. 十行故有. 卽是

道諦. 是涅槃因. 謂從十信. 乃至十地. 五種

十行. 皆名道諦. 不同薩婆多宗. 苦忍已上.

方名道諦. 資糧加行. 道諦攝故. 佛果故有者.

菩提涅槃. 菩提是道諦一分. 涅槃正是滅諦

所攝

經乃至六道一切  釋曰. 第三界趣生等事

差別有. 乃至言含三界四生等有. 是故結云

一切有也

經善男子(至)不異於世間  釋曰. 自下第二

辨觀得失. 若依本記. 卽分爲二. 初辨得失.

後示說處. 得失中. 從凡至佛. 凡有七見. 初一

辨失. 後六顯得. 一虛妄見. 謂十住前凡夫二

乘. 執有涅槃. 卽法我見. 衆生等者人我見. 是

故不異世間也. 具說如彼. 二眞實見. 謂十信

信眞. 十解解眞. 十行□成就不移動. 以不動

故不到. 不到故不滅. 不滅故無相. 無相故亦

無無相. 是故一切法如也. 三最勝見. 謂十□

下              欄

向. 明卽體無相. 三寶一體也. 故涅槃云. 三寶

一體. 又此菩薩. 引二乘入□向位也. 四入位

見. 初地至七地. 皆見第一義諦. 是菩薩正位.

一念具足八萬四千法門. 五成就他見. 八地

證見第一義. 見始圓足. 但化他未足. 欲成就

他故. 成就他見. 所言能運載. 名摩訶衍. 下以

如理爲能運載. 運是遷動義. 載是成持義. 行

由如理. 成持運動. 故從生死出到薩婆若. 以

無到無出故. 具說如彼. 六次第見. 是無間道.

爲解脫道作次第緣. 故言卽滅. 爲金剛便有

堅利之用. 故言金剛. 亦名定者. 以無間道. [&FFFF]#

發解脫道. 如定發慧. 七解脫見. 佛以一切智.

見一切法. 於一行中. 行一切行. 故名一切行.

自下示其說處. 總結七見. 如光[&FFFF]#般若中說.

今解不爾. 辨觀得失. 文別有二. 初明妄見. 名

之爲失. 後明正觀. 卽名爲得也. 釋其妄見. 義

同本記

經於諸法而不動(至)亦如也  釋曰. 自下第

二明正觀. 文別有二. 初明方便正觀. 後明入

位正觀. 此卽初也. 謂十信已上. 乃至十□向.

皆作此觀. 所觀空理. 於諸法中. 平等一味. 無

動轉相. 無動轉故不到. 到是生義. 以無動故

無生. 無生故亦無滅相. 無生無滅故. 亦無有

相. 以相無故. 對何說無相. 故言無無相. 以此

義故. 一切法皆如也. 若依前解. 而不動等. 屬

能觀心. 卽與此文諸法皆如. 義便不順

經是卽初地般若波羅蜜   釋曰. 第二明入

位正觀. 文別有二. 初明正觀. 後示說處. 前中

有三. 初就位[&FFFF]#德. 次標名[&FFFF]#德. 後據用[&FFFF]#德.

經數: 一七○八

經名: 仁王經疏卷上末

頁數: 三八四

上              欄

此卽初也. 釋位如上. 意同本記. 言八萬四千

者  依俱舍論. 三師說. 故彼頌曰. 有言諸法

蘊. 量如彼論說. 或隨蘊等言. 如實行對治. 論

曰. 有諸師言. 八萬法蘊. 一一量等. 法蘊足

論. 謂彼一一有六千頌. 如對法中法蘊足說.

或說法蘊隨蘊等言. 一一差別. 數有八萬. 謂

蘊處界等一一敎門. 名一法蘊. 如實說者. 所

化有情貪嗔等. 八萬行別. 爲對治彼八萬行

故. 世尊宣說八萬法蘊. 若依正理. 有三師說.

前二師義. 同於俱舍. 彼破俱舍第三正義. 故

彼論云. 此卽順成隨蘊等言. 無蘊等言. 不爲

對治有情病行. 唐捐而說. 大毘婆沙. 有六師

說. 廣如深密記. 若依賢劫經. 始從光曜度. 終

至分布舍利度. 合有三百五十功德門. 一一

各修六度. 卽二千一百. 後將二千一百. 對彼

十法四大六衰. 十十一一皆說二千一百. 卽

二萬一千. 又將二萬一千. 對四衆生. 一多貪.

二多嗔. 三多癡. 四三毒等分. 此四各有二萬

一千. 四箇二萬一千. 卽有八萬四千

經卽載名摩訶衍(或有本云卽能運名摩訶衍)釋曰. 第二

就名[&FFFF]#德. 梵音摩訶衍. 此云大乘行. 此卽通

前十地. 義亦無失

經卽滅爲金剛亦名定  釋曰. 第三約用[&FFFF]#

德. 文別有二. 初[&FFFF]#等覺. 後[&FFFF]#妙覺. 此卽初

也. 謂第十地末後一念. 能破二障. 如金剛破

物

經亦名一切行(至)波羅蜜中說  釋曰. 第二

別[&FFFF]#妙覺. 於一切行中. 具一切行. 故名一切

行. 卽解脫道也. 此解脫道. 如光[&FFFF]#般若. 波羅

中              欄

蜜中說者. 示說處也. 此卽示彼第八卷(勘大般若)

經大王是(至)說名味句  釋曰. 第三[&FFFF]#文字

般若. 文別有二. 初[&FFFF]#敎殊勝. 後大王若菩薩

下. 依敎發觀. 就初文中. 若依本記. 有四無

上. 一說者無上. 二信無上. 三所說無上. 四

智慧無上. 此卽大覺所說. 故應信受. 又彼所

說. 符正理故. 得勝慧故. 今解不爾. 卽分爲

三. 初三同前. 第四無上. 屬所說故. 此卽第

一說者無上. 一切諸佛所說同故. 此名味句

差別相者. 依大乘宗. 聲上假立名味句身. 是

不相應行蘊所攝. 名詮自性. 句詮差別. 爲二

所依. 卽說爲文. 具如別章

經於□河沙(至)何肉解一句者   釋曰. 第二

信受無上. 此卽□量歎勝. 言於□河沙三千

大千國中者. 盛寶之處. 一妙高山等. 數滿至

千. 名爲小千. 卽此小千. 數滿至千. 名爲中

千. 卽此中千. 數滿至千. 名爲大千. 智度論

云. 二過復三. 故言三千. 三千重數. 故名大

千. 若廣分別. 如深密記. 謂前七寶施等. 令

得信行等七賢. 預流等四果. 不說空故. 所以

福少. 此經說空. 令諸衆生得大菩提. 故知勝

也

經句非句非非句故  釋曰. 第三所說無上.

文別有三. 一明文空. 二明文義俱空. 三明人

法俱空. 此卽文空. 有二. 一句非句. 是句性

空. 一切句句之體. 本來無自性也. 二非非句

者非有非無. 修得遣有無. 空非句是性得. 非

非句是脩1德. 遣性也

經般若非句句非般若   釋曰. 第二文義俱

下              欄

空. 般若非句. 是義空句. 非般若是文空. 文中

心般若不可得. 般若中心文不可得. 是互無

空. 離文無義. 離義無文. 乃成平等. 無義意明

平等. 略說互無

經般若亦無菩薩  釋曰. 第三人法俱空. 此

卽法空. 應說人空. 准可知故. 略而不說. 就法

空中. 文別有二. 初約因位. 以辨法空. 後依果

位. 以釋法空. 前中有三. 初標. 次徵. 後釋. 此

卽標也. 謂般若是法. 菩薩是人. 人中心法不

可得. 卽是法空

經何以故  釋曰. 第二徵也

經十地(至)三十生空故  釋曰. 第三釋法空

也. 謂於十地. 皆有始生住生終生不可得. 地

地有三. 故成三十

亦非薩婆若(至)空故  釋曰. 第二依果釋空.

薩婆若者. 此是梵言. □云一切2皆. 謂般若

非但非菩薩. 亦非薩婆若體非但體空. 大乘

行用亦空故

經大王(至)凡夫人也  釋曰. 第二依敎發觀.

文別有二. 初明倒想觀. 後見三界下. 明正觀.

此卽初也. 謂若菩薩見境者. 見實相. 見智者.

見觀照. 見說者. 見文字般若. 見受者. 於諸

境中. 有執著故. 卽非聖見. 此卽倒想見法.

凡夫人也

經見三界(至)果報之名也  釋曰. 第二明正

觀也. 文別有二. 初染淨因果. 以明空相. 二善

男子下. 約無聽說. 以辨空相. 前中有二. 初明

生死空. 後薩婆若下. 明佛果空. 前中有二. 初

明分段變易二生死空. 後金剛菩薩下. 釋空

經數: 一七○八

經名: 仁王經疏卷上末

頁數: 三八五

上              欄

所由. 前中有二. 初明分段生死. 後顯變易生

死. 初1後有三初明果名. 而無實體

經六識(至)無色界藏空  釋曰. 第二明業空.

謂欲界中. 具起六識. 起無量欲. 發業受生.

此中文意. 卽說彼業. 名之爲藏攝藏果故. 或

卽彼業以爲業果. 由諸煩惱所發故

經三界空(至)無明藏亦空   釋曰. 第三煩惱

空. 此有兩釋. 一依本記. 文有三節. 初三界

空者. 三界中皮煩惱. 謂迷事貪等. 次三界根

本亦空者. 三界中肉煩惱. 謂迷理見等諸空.

與皮爲本. 後三界本無明藏亦空者. 三界中

心煩惱. 謂所知障所有諸空. 就勝說故. 但言

無明. 通爲皮肉爲根本故. 三界根本亦空六

字. 言通肉心二種煩惱. 一云. 三界空者. 結上

業果二段文也. 三界根本無明藏亦空者. 謂

三界中見修煩惱. 就根本說. 但擧無明

經三地九生滅(至)果報果  釋曰. 第二明變

易生死空. 然釋此文. 自有兩釋. 若依本記.

卽是四種變易生死. 無明習爲緣. 得此果. 文

言三地者. 一見地. 從十□至三地. 除伴者. 出

觀見有之執强. 故言伴. 助道法亦呼爲伴也.

二修地. 從四地至七地. 除羸弱者. 出觀見有

執不微弱也. 三究竟地. 八地至十地. 除微細

者. 但見有之執不現前. 稱之微細也. 九生者.

合十地爲三地. 一地始住終三生. 此三地爲

九生也. 此通結上下十地滅前三界無明習

之果報皆空者. 明十地所滅. 滅無所滅也. 無

明或名三界習. 故言三界無明習. 習之果報.

卽十地變易生. 智勝色妙. 故言變易生. 今依

中              欄

慈恩三藏. 釋此文意. 自有兩說. 初三地九生

滅者. 攝地分齊. 謂八九十三地中. 皆有始住

終三生滅. 可得名九生滅. 所以者何. 前七地

中. 自有二義. 一受分段生. 故智度論云. 七地

菩薩受□身肉身. 一類菩薩初地以上受變

易生. 是故智度論云. 未捨肉身. 入於初地. 八

地以上. 一切煩惱不現前故. 唯受變易. 故云

三地九生滅. 後三界中. 餘無明習果空者. 對

緣辨果. 謂如勝□說. 無明住地爲緣. 得三種

意生身. 故言餘無明習果報空也. 若具分別

廣如別章. 故知本記所說三地九生滅者. 不

攝十地. 以爲三地及九生滅. 又彼所說. 從十

□向至三地. 除伴煩惱等者. 便違解深密經.

彼云隨眠略有三種. 一者害伴. 謂於前五地.

不俱生現行煩惱. 是俱生煩惱現行助伴. 彼

於爾時. 永無後有. 是故說名害伴隨眠. 二者

羸劣隨眠. 謂於第六第七地中. 微細現行. 若

修所伏. 不現行故. 三者微細隨眠. 謂於第八

地以上. 從此已去. 一切煩惱不復現行. 唯有

所依所知障. 爲依2爲依止故

經金剛菩薩(至)因空故空  釋曰. 第二釋空所

由. 此明金剛菩薩. 得理盡三昧故. 二種生死

惑業皆空. 所言惑者. 謂發業煩惱果者. 卽是

惑所發業. 如是惑業. 皆有生滅. 總說爲空. 有

果空者. 惑業所生三者變易果空. 因空故空

者. 重釋果空所以. 由惑業因空故. 果亦空

也

經薩婆若(至)或前已空故  釋曰. 第二明佛

果空. 文別有二. 初智斷空. 後三無爲空. 此卽

下              欄

初也. 薩婆若亦空者. 卽智德空. 言滅果空明

斷德空斷德有二. 一方便淨涅槃二性淨涅

槃. 此卽方便也. 言惑前已空故性淨涅槃. 謂

從本已來. 自性淨故. 故維摩云. 不斷煩惱受

涅槃. 卽其事也

經佛得三無爲果(至)薩婆若空   釋曰. 第二

三無爲空. 文別有三. 初標. 次釋. 後屬當. 言

得三無爲者. 總標. 言智緣滅者. 或名擇滅.

擇謂智慧. 由智斷障. 所得滅者. 名爲擇滅. 非

智緣滅者. 亦名非擇滅. 不由智力所得滅故

名非智緣滅. 如前所說性淨涅槃等. 言虛空

者. 卽虛空無爲. 謂於眞如上. 無色所現. 義說

名虛空. 薩婆若果空. 第三屬當. 謂薩婆若果

無爲體上. 義說三種

經善男子(至)皆如也  釋曰. 第二約無聽說.

以明空相. 文有三節. 初法. 次喩. 後合. 言無

聽說者. 如下經說. 若幻化身見幻化. 是菩薩

眞化. 喩合可知

經大王菩薩(至)爲若此   釋曰. 就答初門中.

正釋觀空. 文別有二. 初釋. 後結. 上來釋訖.

此卽結也. 文別有二. 初結能護體. 後般若下.

結能護用. 如經可知

經佛說法(至)菩薩大行  釋曰. 第二時衆得

益. 若依本記. 有二種益. 一小乘益. 謂皆得

法眼淨. 謂已見諦. 二大乘益. 有四. 一性地

者. 十信前. 有性之地. 二得信地. 卽十信也.

三十解已上. 名爲大空. 初得空解故. 四十□

向已上. 名爲大行. 行第一義諦故. 今言法眼

淨者同本記. 二性地者. 地前三賢. 以習性道

經數: 一七○八

經名: 仁王經疏卷中本

頁數: 三八六

上              欄

三種性故. 三信地者. 初地已上. 已得無漏不

壞信故. 四大空者. 八地菩薩二空觀智. 常不

退故. 五大行者. 九地已上. 利他故. 諸說同

異. 不可具述

仁王經疏卷上末

元文二年四月二十一日於雨中閑居交點

了

點本云

天喜三年八月十二日辰時點已

長講會   講師明範院   聽衆僧經[&FFFF]#

招提寺五室宗祐

寶永元年九月日書寫之    如幻   慧嚴

延享改元甲子六月二十二日□暑如[&FFFF]#拜

寫了願生生遊般若波羅蜜海者也

仁王經疏卷中(本)

西明寺沙門圓測撰

敎化品第三

將釋此品. 略有二義. 初解品名. 後正釋文. 菩

薩化生. 以善示衆名敎. 令彼改惡爲化. 品義

如上. 或可敎衆離惡. 化令住善. 故名敎化. 依

本記云. 此品宗明1分別菩薩得空之階位. 應

言五忍品. 而言敎化品者. 自有二義. 一五忍

菩薩. 攝化衆生. 二者如來以五忍法敎. 2敎

化諸王. 故名敎化品

經白佛言(至)衆生可化  釋曰. 第二依文正

中              欄

釋. 上來廣釋二護. 文別有三. 初觀空品. 明護

佛果. 是自利行. 次敎化品. 釋十地菩薩利他

行. 後二諦品. 辨二護所依理. 上來已3辨護

佛果訖. 自下第二. 4釋十地行. 於此品中. 大

分爲二. 初王發三問. 後世尊5正答. 此6卽初

也. 文有兩節. 初白佛言護十地行菩薩者. 牒

前品中護十地行. 菩薩卽能護人也. 次云7何

可行等者. 正發問辭. 問有三意. 一行可行者.

問菩薩自利可行法. 二云何行化衆生者. 問

利他行. 謂依何地行. 能化衆生. 三以何相衆

生可化者. 問所化生實不實相. 又解初問自

8利依何行相. 故以五忍行答之. 次問利他依

何位行. 故以十地行答之. 後問何相衆生可

化. 故以幻化身. 見幻化衆生. 而敎化之. 至文

當釋. 問豈不此品說利他行. 如何初問自利

行耶. 答護菩薩行. 通利自他. 就勝說故. 但言

敎化

佛告大王. 五忍是菩薩法  釋曰. 第二如來

正答. 於中有二. 初答前二問. 後佛告大王汝

先言下. 答第三問. 前中有三. 初正答二問. 次

爾時百萬下. 王以偈[&FFFF]#. 後佛告諸得道下. 如

來述可. 就答二問. 於中有二. 初正答前問. 兼

9一答利他. 後白佛言下. 正答後問. 兼答自

利. 前中有三. 初標宗略答. 次善男子下. 次第

廣釋. 後衆生本業下. 釋已總結. 前略答中. 文

復有三. 初標數略答. 次依數列名. 後結示自

性. 此卽初也. 10准下結文. 諸佛菩薩. 本所修

行. 今隨問答. 但言菩薩

伏忍上中下(至)寂滅忍上下  釋曰. 第二依

下              欄

數列名. 謂地前三賢. 未得無漏. 不能內證但

能伏除. 而不永斷. 名之爲伏. 忍謂忍解. 體卽

是慧. 以伏標忍. 名爲伏忍. 初二三地. 得無漏

信. 故名信忍. 四五六地. 趣無生忍. 名之爲

順. 七八九地. 11安住慧心無生理中. 名無生

忍. 灌頂菩薩. 及如來地. 觀第一義寂滅眞如.

名寂滅忍. 然此五忍諸敎不同. 若依本業瓔

珞經. 略開六性. 一習種性. 二性種性. 三道種

性. 四聖種性. 五等覺性. 六妙覺性. 解云. 彼

經意者. 如次十住. 十行. 十□向. 十地. 金剛

心. 及如來地. 廣開卽有四十二賢聖. 所謂十

解. 十行. 十□向. 十地. 等覺. 妙覺. 依善戒經.

瑜伽四十七. 菩薩地. 開爲十三住. 一者種性.

二者解行. 十地爲十. 佛地爲一. 卽名十三. 如

此等文. 不可具述. 然此所說三伏忍位. 略有

三釋. 一本記云. 十信爲習種性. 十解爲性種

12性. 十行爲道種性. 十□向已上. 卽屬見道.

經說信等爲其性故. 又下13經云. 十信十止十

堅心. 故知十信. 爲習種性. 一云. 此經十信爲

習. 十解十行爲性. 十□向爲道種性. 如何得

知十信爲習. 解云. 如梁攝論. 論曰. 於幾時中

修行. 十地正行得圓滿. 論曰有五人. 於三僧

祇劫. 修行圓滿. 或七阿僧祇. 或三十三阿

14僧祇. 言五人者. 一願樂行人. 滿初僧祇. 次

有三人. 謂淸淨意樂行人. 15有相行人. 無相

行人. 於前六地及第七地. 滿第二僧祇.

從此已後. 第五無功用行人. 滿第三僧祇.

彼釋論云. 願樂行人. 自有四種. 謂十信. 十

解. 十行. 十□向. 如須陀洹前有四方便. 廣說

經數: 一七○八

經名: 仁王經疏卷中末

頁數: 三八七

上              欄

如彼. 解云. 十信初心. 入僧祇數. 理應攝在習

種性位. 由斯義故. 十解十行. 性種性攝. 十□

向心. 道種性攝. 如理應知. 一云. 此經三品伏

忍. 如瓔珞經三種伏忍. 雖有三說. 後說爲正.

所以者何. 若如初說. 如何經說伏忍聖胎三

十人1也. 應說聖胎人有四十. 又違本業經

說. 賢聖四十二種. 應說賢聖有五十二. 若如

次說. 二失同前. 又彼所引. 願樂位中. 四種人

者. 眞諦自2案. 非論正文. 由斯大唐世親論

本. 皮大業本. 皆無此文. 故三釋中. 後說爲

正. 順諸聖敎. 不違道理

經名爲諸佛菩薩脩般若波羅蜜  釋曰. 第

三總結. 五忍是可行法. 3心以慧爲性. 如經

可知

經善男子(至)脩行伏忍  釋曰. 自下第二廣

釋五忍. 卽分爲五. 就伏忍中. 三賢不同. 復分

爲三. 此卽第一釋習種性. 於中有五. 一明方

便. 二4菩薩入位. 三顯化力. 四釋超過. 五彰

勝因. 此卽第一明方便也. 言初發相信者. 未

入十住十信人也. 謂初發心. 而未見理. 名爲

想信. 長耳三藏云. 習種性前. 有三想發心. 謂

假想發. 輕想發. 信想發. 假想發者. [&FFFF]#三種

力. 一善友力. 謂善知識. 二行力. 謂受律5儀.

三法力. 謂通別兩6力. 通謂如來藏. 別謂信

等五根. 緣此三力. 於佛菩提. 假起菩提想. 心

以自安安他. 如聲聞假觀非靑靑想而能治

惑. 此中7乖爾. 名假想發. 此後想想不已. 義

8當難識. 譬如輕毛無所倚著. 名輕想發. 此

後心路轉明. 信珠顯現. 名信想發. 卽入十信

中              欄

位. 故名初發想信也. □河沙衆生者. 顯發心

者多入. 位者小. 是故經云. 譬之魚子. 菴羅樹

華. 結9果甚小. 修習伏忍者. 卽修十信. 爲伏

忍方便. 故瓔珞經說. 一賢名門. 謂初發心. 未

上住前. 有十□名字菩薩. 常修十心. 謂信進

念定. 及至願心. 又曰十信以前. 想心中行者.

是退分善根. 若一劫至十劫. 修行十信. 得入

十住

經於三寶中(至)□向心  釋曰. 第二正辨入

位. 於三寶田. 生十種心. 10就十心中. 前五自

利. 後五利他. 前五心者. 信等五根. 後五心

者. 一施. 二戒. 三護三寶. 四心勝果. 名爲願

心. 五□心菩提. 名□向心. 問瓔珞經. 及華嚴

等. 所說十住. 與此經異. 有何意耶. 11後十住

者. 一發心住. 二持地住. 三修行住. 四生貴

住. 五方便具足住. 六正心住. 七不退住. 八童

眞住. 九法王子住. 十灌頂住. 解云. 舊來相

傳. 十12住二種. 一者別相十住. 如瓔珞經發

心住等. 二者通相十住. 謂信心等. 以爲十住

體. 諸位皆行十信心故. 是故本業經中. 初地

菩薩. 百法明門. 所謂十信各有十心. 卽百法

也. 今此經中依通相說. 故不相違

經是爲菩薩(至)化衆13生  釋曰. 第三顯其化

力. 謂十住菩薩. 作銅輪王. 王二天下. 南西二

方. 故言小分化生也

經14已超過二乘一切善地  釋曰. 第四釋超

二乘地

經一切諸佛(至)爲聖胎15也  釋曰. 第五彰成

勝因. 謂16諸菩薩長養行者. 十心. 令成聖胎

下              欄

故

經復次善男子(至)有十心(或有本云. 次第起于慧地. 性種性有十心. 且依前17本)

釋曰. 自下第二明性種性. 文別有四. 一明入

位. 二顯位體. 三辨攝化. 四釋離過. 此明入

位. 於三忍中居第二位. 故言復次. 三中第二.

名中伏忍. 與前聞慧. □接而生. 卽是思數. 不

依定水. 故名乾慧. 卽思慧也. 今18言19干者. 此

字謬也. 故瓔珞經. 說有六性. 亦名六慧. 言六

性者. 如前所引. 習種性. 性種性. 道種性. 聖

種性. 等覺性. 妙覺性. 言六慧者. 聞慧. 思慧.

修慧. 20照寂名性慧. 寂照慧. 21故知干慧. 卽思

慧也. 習已成性. 名性種性. 有十心者. 總標其

數. 問善戒經等. 習後性前. 何故此經. 習前性

後. 答22瑜伽等說. 立第八識. 分別現行種子

差別. 種子爲性. 現行爲習. 故彼經23說. 先性

後習. 今此仁王本業經等. 不說第八. 唯現非

種. 初起名習. 習以成性. 故彼此說. 互不相

違

經所謂四意止(至)無我也  釋曰. 第二顯位

體性. 文別有三. 初明四意止. 卽四念處. 次明

三意止. 24卽三善根. 後明三意止. 謂三世因

果忍. 言四意止者. 用慧爲體. 而言意止者. 意

謂心王. 由慧力故. 令心止住四種境中. 故名

意止. 身受心法者. 辨所觀境也. 言不淨苦無

常無我也. 25正明四觀除四[&FFFF]#倒. 所謂觀身不

淨. 能除淨倒. 觀受是苦. 能除樂倒. 觀心無

常. 能除常倒. 觀法無我. 能除我倒

經三意止. 三善根. 慈施慧也   釋曰. 第二三

善根斷嗔貪痴. 此明三種善根. 令心止住三

經數: 一七○八

經名: 仁王經疏卷中本

頁數: 三八八

上              欄

種境. 故名三意止. 慈是無嗔. 施1無貪. 慧是

無痴. 如其次第. 除嗔貪痴. 薩婆多宗. 義如上

說. 今依大乘. 自有兩釋. 一云同薩婆多. 無痴

善根. 以慧爲體. 一云離慧以外. 別有無痴. 如

成唯識等. 今此經文. 同薩婆多. 用慧爲體

經三意止. 2未來果忍也  釋曰. 第三緣三

世因果忍. 謂緣過去. 唯因非果. 若緣現在. 亦

因亦果. 望前後故. 緣未來3世. 唯果非因. 在

後時故. 此亦是慧. 忍受前境. 故名爲忍

經是菩薩亦能化一切衆生   釋曰. 第三攝

化應知

經已能過(至)所不能壞  釋曰. 第四離過. 謂

過我人等者. 遠離我見. 然彼我見. 有衆多名.

謂我人知者見者衆生. 如瑜伽有八種. 名依

大般若. 有十三名. 言外道倒想者. 六十二見

等

經復次善男子. 修行4上伏忍. 進入平等道.

名爲道種性地5(或有本云. 復有十道十種性地. 旦依前本)釋曰. 第三

釋道種性地. 文別有四. 一標位總名. 二出位

體性. 三攝化分齊. 四辨勝用. 此卽初也. 6謂

入初地. 離能所取平等聖道. 此與聖道爲因

性故. 名道種性

經所謂觀色(至)解脫忍  釋曰. 第二別出體

性. 文別有三. 初明五忍. 次顯三忍. 後辨二

忍. 合成十忍. 總釋意云. 有情流轉. 五蘊爲

體. 流三界處. 尋其根本. 不離二諦. 故成十

忍. 忍謂忍解. 7然卽是慧. 前8文五忍. 從果

立名. 由觀五蘊. 得五分法身故. 後之五忍. 從

境立名. 尋卽可知. 此卽第一明觀五蘊. 得前

中              欄

五忍. 9謂觀色蘊. 便得戒忍. 表無表戒. 皆色

蘊故. 准此經文. 表無表戒. 皆是色也. 觀識蘊

得知見忍. 以了別識與知見慧. 義相順故. 觀

想蘊得定忍. 以彼假想. 能入定故. 如四無色

由想故得. 觀受蘊得慧忍 以依受故. 立於四

禪. 由依禪故. 能發10者慧. 是故觀受. 而得慧

忍. 解脫忍者. 是解脫身. 解脫有二種. 一者有

爲解脫. 卽是勝解. 二者無爲解脫. 此明由斷

行蘊所攝煩惱. 偏得行蘊所攝勝解. 名解脫

忍. 於境自在. 名解脫故. 是故婆沙. 及佛地

論. 皆說勝解爲解脫身. 故言11觀行蘊得解脫

忍. 若廣分別. 義如別章

經觀三界因12果13(至)無相忍   釋曰. 第二釋

三忍. 謂觀三界苦得空忍. 於苦果上立空義

故. 於三界因. 得無願忍. 以煩惱業14爲諦因

故. 通觀因果. 得無相忍. 證因果空. 證無相

故. 又解. 觀欲界因果得無願. 15極可厭故. 觀

色因果以得空. 離[&FFFF]#法故. 依欲色得無相. 諸

十相法多分盡故. 如是等釋. 不可具述

經觀二諦虛實(至)得無生忍. 釋曰. 第三明

二諦忍. 謂觀俗得無常忍. 觀眞得無生[&FFFF]#. 此

約有爲無爲. 以釋二諦

經是16菩薩17(至)四天下  釋曰. 第三攝化分

齊. 謂道種性. 作金輪王. 化四天下. 又解. 是

菩薩十堅心者. 結上十忍

經生一切衆生善根  釋曰. 第四辨其勝用.

義顯可知

經又信忍菩薩所謂善達18明行者  釋曰. 第

二明信忍. 文別有四. 一標名配位. 二明除障.

下              欄

三明攝化分齊. 四明發行種子. 此19卽第一

標名配位. 言信忍者. 標名. 以無漏信. 信三寶

20苦. 故名信忍. 言善達明中行者. 配位如

上經說. 善謂善覺. 初地菩薩. 現證二空. 故名

善覺. 達卽離達. 所謂二地. 離犯戒垢. 達眞俗

境. 故名離達. 明21卽明慧. 謂第三地. 以三慧

光. 22明諸法故. 名明慧. 此上三地. 五蘊假人.

名爲行者

經斷三界色煩惱縛  釋曰. 第二明除障也.

然此除障. 諸敎不同. 就實正理. 如成唯識第

十卷說. 謂一切障. 二障所23攝. 煩惱障中. 見

所斷種. 於極喜地見道初斷. 彼障現起. 地前

已伏. 修所斷種. 金剛喩定現在前時. 一切頓

斷. 彼障現起. 地前漸伏. 初地已上能24頓盡.

令永不行. 如阿羅漢. 由故意力. 前七地中. 雖

暫現起. 而不爲失. 八地已上. 畢竟不行. 所知

障中. 見所25斷種. 於極喜地見道初斷. 彼障

現起. 地前已伏. 修所斷種. 於十地中. 漸次斷

滅. 金剛喩定現在前時. 方永斷盡. 彼障現起.

地前漸伏. 乃至十地. 方永斷盡. 八地已上. 六

識俱者. 不復現行. 無漏觀心. 及果相續. 能違

彼故. 第七俱者. 猶可現行. 法空智果起位方

伏. 前五轉識. 設未轉依. 無漏伏故. 障不現

起. 雖於修道十地位中. 皆不斷26滅煩惱障

27種. 而彼[&FFFF]#重. 28熏漸斷滅. 由斯故說. 二障[&FFFF]#

重. 一一皆有三住斷義. 雖諸住中皆斷[&FFFF]#重.

而三位顯. 是故偏說. 然此經文. 且依此品. 地

前伏忍. 29而伏非斷. 信忍三地. 說斷三界色

煩惱縛. 順忍三地. 能斷三界心等煩惱. 無生

經數: 一七○八

經名: 仁王經疏卷中本

頁數: 三八九

上              欄

忍地. 亦1釋三界心色等習. 至寂滅忍. 佛菩

薩斷三界心習. 2卽此下文受持品說. 初地斷

貪. 二地斷嗔. 三地斷癡. 四地斷見. 五地斷

疑. 六地斷三界集因集3果. 七地斷三界習因

業果. 八地觀心心寂滅. 九地滅心心相. 十地

證一切法解脫. 住金剛臺者. 爲顯諸地勝劣

差別. 就障[&FFFF]#重. 說貪嗔等. 非就實義. 所以

4者何. 就實正理. 如前所說. 煩惱障中. 見所

斷種. 見位永斷. 修所*斷種. 要至金剛一刹那

中. 方能頓斷. 若所知障. 地地別斷. 故知煩

惱障中. 位位斷者. 就[&FFFF]#重說. 然此所說色心

煩惱. 自有兩釋. 一云從境得名. 若緣色者. 名

色煩惱. 若緣心者. 名心煩惱. 或可從喩得名.

色心相望. 色[&FFFF]#心細. 是故[&FFFF]#惑. 名色煩惱. 其

細惑者. 名心煩惱. 色心習者. 就習氣中. 若[&FFFF]#

習氣. 但言色心煩惱. 若微細者. 名色心習. 問

5習氣以何爲體. 解云. 舊相傳說. 二障種子

若[&FFFF]#易*斷. 名爲正使. 細而難*斷. 名爲習氣.

慈恩三藏. 依瑜伽等說. *習氣無堪任性. 亦

名[&FFFF]#重. 謂由二障種子力故. 所引有漏五蘊

上有無堪任性. 與所依蘊. 非一非異. 無別體

性故言非異. 斷不斷別. 故言非一. 然此[&FFFF]#

重. 無體性故. 不能別得6擇滅7法無爲. 而

*斷位者. 且加煩惱障中. 見所斷種. 唯有一

品. 所引習氣. 有無量品. 若依二乘. 從七方

便. 漸所習氣. 乃至羅漢. 入無餘依隨所依捨.

若□心者. 至菩薩見道無間道時. 斷見所斷

種. 所引習氣. 解脫道時. 方能斷盡修所斷種.

乃至菩薩金剛心時. 方能斷盡所引習氣. 至

中              欄

妙覺位. 解脫道中. 方能斷盡. 若廣分別. 如成

唯識記. 問若爾如何此經等云. 於諸地中. 斷

貪嗔等. 又菩薩地. 說二障種. 有三位斷. 如何

會釋. 解云. 如8上所引. 成唯識論第十卷說.

由此道理. 本業瓔珞上卷所說. 三賢菩薩. 伏

三界煩惱[&FFFF]#業道. [&FFFF]#相續果. 亦不起[&FFFF]#. 是見

道. 喜忍伏三9道業道. 離忍伏人中業道. 明

忍伏六天業道. 焰忍伏諸見業道. 勝忍伏疑

見業道. 光忍伏心因業道. 無生忍伏果業道.

不動忍伏色因業道. 光忍伏心因業道. 寂滅

忍伏心色二習業道. 無垢忍伏習果道. 習前

已斷. 而果不敗亡. 是故佛子三賢. 名爲伏斷.

喜忍已上. 亦伏*亦斷一切煩惱. 覺忍現時. 法

界中一切無明. 頓斷無餘. 亦顯諸位勝劣異

故. 擬宜而說. 非實正理. 設有餘敎異此10說.

亦應准此. 若廣分別. 具如別章

經能化(至)無量功德  釋曰. 第三攝化分齊.

謂初地百佛國. 二地千佛國. 三地萬佛國. 所

現化身. 三地差別. 准上應知. 又現神通. 無量

功德11差別. 謂初地神12通. 動百佛國. 二地千

佛國. 三地萬佛國土也

經常以十五心爲首   釋曰. 第四明發行種

子. 文別有三. 初總標. 以十五心爲首. 次列十

五心. 後總結. 此13卽總標. 十五心爲發行本

種

經四攝法(至)三解脫門   釋曰. 第二列十五

心. 謂四攝等四門功德. 便成十五心功德也.

14言弘15願. 如瓔珞經說. 願一切衆生. 度苦斷

集. 證滅修道. 名四弘願. 具說如彼

下              欄

經是菩薩從善地(或有本云. 從善覺地)至根本16種子  釋

曰. 第三總結. 應知

經又順忍菩薩17(至)18現法  釋曰. 第三順忍.

文別有三. 初標名配位. 次明除障. 後顯攝化

分齊. 此19卽初也. 順無生忍觀. 名爲順忍. 言

見勝現法者配位. 見謂炎慧. 卽第四地. 得道

品見. 故名爲見. 勝20卽難勝. 是第五地. 難有

二21義. 一勸22難化衆生. 心無23垢難. 二所化

不從. 心無垢難. 能退二難. 於難得勝. 名難勝

地. 言現法者. 卽是第六現前地十二緣觀. □

現在前. 名現前地

經能*斷*(至)24煩惱縛   釋曰. 第二明其除障.

謂此位中. 斷緣心煩惱繫縛. 名心煩惱縛. 或

望前位色煩惱[&FFFF]#顯. 此位中心煩惱細. 故喩

於心. 所言等者. 等心所也

經故現一身(至)化衆生  釋曰. 第三25攝化分

齊. 謂現一實身. 於十方佛國中. 現無量通化

衆生. 或可於十方國. 26各現一化身化衆生.

故言一身. 問何故信忍現百身等. 此順忍中.

信言一身. 解云. 信忍明其化身. 故說多身. 此

說實身. 故說一也. 問菩薩身. 一時到十方不.

答有兩說. 一云能到. 不思議故. 一云不到. 實

身不可在多處故. 雖有兩27釋. 且依後28說

經又無生忍*(至)29觀慧  釋曰. 第四明無生忍.

文別有三. 初標名配位. 次明除障. 後明*攝

化分齊. 言無生忍者. 諸說不同. 有說30名遍

計所執. 名爲無生. 無自體故. 或說遍計所執.

及圓成實. 皆名無生. 如解深31密瑜伽論. 或

說三性皆名無生. 謂本性無生. 自然無生. 惑

經數: 一七○八

經名: 仁王經疏卷中本

頁數: 三九○

上              欄

苦無生. 如成唯識等言. 所謂遠不動1慧者.

配位. 七地名遠行. 至功用心最後邊故. 八地

名不動相用煩惱不能動故. 九地名觀慧. 四

無□解. 化有情故

經亦斷三界心色等習煩惱  釋曰. 第二明

除障也. 謂於前位. 已斷色心煩惱. 今此位中

所斷微細. 名心色等習

經現不可說*(至)2神通   釋曰. 第三*攝化分

齊. 如經可知

經復次寂滅忍  釋曰. 第五辨寂滅忍. 文別

有四. 一標名配位. 二3辨其除障. 三約諦辨

異. 四無緣下. 所化分齊. 前中有三. 初標名.

次[&FFFF]#用. 後配位. 此卽標名. 若依本記. 寂是

定. 滅是慧. 依定發慧. 滅諸漏故. 名寂滅忍.

一云. 離諸法相. 究竟眞如. 名爲寂滅. 緣彼境

智. 名寂滅忍

經佛與菩薩(至)入金剛三昧  釋曰. 第二[&FFFF]#

用. 言金剛者. 自有二義. 一能斷智. 名爲金

剛. 能斷一切諸煩惱4故. 今此經. 依此而說.

二所斷惑. 名爲金剛. 性强難斷. 5似金剛故.

故新□般若. 名爲能斷金剛. 6惑可金剛. 亦

屬能斷. 由此義故. 佛與菩薩. 同用此忍

經下7忍行中行(至)薩8般若   釋曰. 第三配

位. 薩婆9若. 此云一切智

經共觀第一義諦  釋曰. 第二辨其除障. 文

別有三. 初明觀境. 次辨除障. 後顯二道差別

之相. 此卽初也. 謂佛菩薩. 同觀眞如第一義

諦. 問此位同觀. 有勝劣不. 若有勝劣. 本業經

中. 何名等覺. 若無勝劣. 如何瑜伽. 八復次釋

中              欄

勝劣差別. 答云. 諸說不同. 一云. 緣眞10卽無

勝劣. 若緣俗境. 勝劣不同. 故經與論. 互不相

違. 一云. 據實勝劣不同. 故涅槃槃云. 十地菩

薩. 聞見佛性. 於如來地. 眼見佛性. 具說如.

彼又瑜伽論十四五曰. 所見11月光喩二位. 故

知二位定有勝劣. 而言等者. 等斷一障. 故說

爲等. 慈恩三藏. 意從後釋

經斷三界心習  釋曰. 第二正辨除障. 於前

位中. 已斷色心二種[&FFFF]#習. 今此位中. 亦斷色

心二種細習. 爲顯所斷最微細故. 但名心

習

經無明盡相(至)爲薩婆若  釋曰. 第三正辨

二道12差別相. 然釋此文. 諸說不同. 一云. 無

明盡相爲金剛盡相者. 顯無間道相. 據實一

切煩惱皆盡. 就根本說. 是故但言無明盡相.

卽用此相. 爲金剛盡相. 解脫道中. 已過無明

盡相. 故言無相爲薩婆若. 若依本記. 無明盡

相爲金剛者. 顯無間道相. 謂於此位. 有13涉

相盡. 就根本說. 故言無明盡相爲金剛盡相.

無相爲薩婆若者. 顯解脫道. 言盡相等者. 無

問道時. 惑相雖盡. 猶有境智異相. 故不言無

相. 於此位中. 盡無明相. 亦無境智異相. 14故

盡相無相爲薩婆若. 雖有兩釋. 且依後釋

經超度世諦(至)等法性  釋曰. 第三約諦辨

異. 三賢多住世諦. 十地多住眞諦. 度三賢故.

超世諦. 度十地故. 超第一義諦. 超世諦故非

有. 超第一義諦故非無. 故爲第十一地. 薩云

若覺. 自有兩說. 一云. 薩婆若名一切智. 薩云

若15名一切種智. 若依本記. 皆□一切智. 言

下              欄

湛然淸淨. 常住不變. 同眞際. 等法性者. 重釋

薩云若. 常住之相. 諸說不同. 一云. 卽准此

文. 如來常住無生無滅. 一云. 爲相續常. 故說

常住. 具如三身章

經無緣大16悲來化三界   釋曰. 第四*攝化

分齊. 文別有二. 初標宗略釋. 後17依宗廣釋.

此卽初也. 謂一切有情. 能化所化. 皆不離三

界. 大悲是能化之具. 衆生是所化之境. 薩婆

若是能化之體. 大悲有三. 一衆生緣. 二法緣.

三無緣. 初通外道. 次通二乘. 後唯佛及菩薩.

若廣分別. 如智度論二十三. 及佛地論第五

等. 今佛世尊. 以大悲力. 化一切衆生. 乘一切

智. 來化三界

經善男子(至)亦不出三界  釋曰. 自下第二

依宗廣釋. 文別有三. 初申正理. 次三界外下.

破異師說. 後大王我言下. 引古證今. 此18卽

初也. 若依本記. 此有四義. 一煩惱19用. 由惑

發業. 生三界20報故. 二生死果. 謂所感果. 體

屬三界. 二十二根中. 三無漏根雖非三界. 依

三界身. 故言不出. 三智慧體. 謂佛三身所有

智慧. 名智慧體化三界處. 故言不出四智慧

用. 反顯界內有所化生. 意明佛智化三界用.

雖名相中有此四義. 皆是虛妄. 若出三界繫

縛. 卽見第一義. 如理不復見有能化所化也.

今解此文. 有其三義. 初煩惱及果. 體屬三界.

在三界處. 故言不出. 次辨二十二根. 謂三無

漏根. 在三界處. 眼等五根. 及五受根. 男女意

命. 體屬三界. 信等五根. 有屬有21在. 後佛三

身. 雖非三界. 亦在三界. 故言不出. 或可三無